চায়না (কুস্তিগির)

চায়না (ইংরেজি:Chyna) (২ ডিসেম্বর ১৯৬৯- ১ এপ্রিল ২০১৬) একজন মার্কিন পেশাদার কুস্তিগির, গ্ল্যামার মডেল, অভিনেত্রী, লেখক এবং প্রাপ্তবয়স্ক চলচ্চিত্র অভিনেত্রী। তার প্রকৃত নাম জোয়ান মেরি লরার হলেও পেশাগত রিং নাম চায়না হিসেবেই তিনি সর্বাধিক পরিচিত।
তিনি ১৯৯৭ সালে পেশাদারি কুস্তি জগতে প্রবেশ করেন। ওই বছরই তিনি ওয়ার্ল্ড রেসলিং ফেডারেশনে (ডাব্লিউডাব্লিউএফ, বর্তমানে- ডাব্লিউডাব্লিউই) যোগ দিয়েছিলেন, যেখানে তাকে "বিশ্বের নবম আশ্চর্য" হিসাবে আখ্যায়িত করা হতো। তিনি প্রথম মহিলা হিসাবে ডি-জেনারেশন এক্সের প্রতিষ্ঠাতা সদস্য ছিলেন। তিনি দুইবার ডাব্লিউডাব্লিউই আন্তঃমহাদেশীয় চ্যাম্পিয়নশিপ (একমাত্র মহিলা কুুুস্তিগির) এবং একবার ওয়ার্ল্ড রেসলিং ফেডারেশন উইমেন্স চ্যাম্পিয়ন হয়েছিলেন। তিনিই প্রথম মহিলা হিসাবে রয়্যাল রাম্বল ম্যাচ এবং কিং অফ দ্য রিং টুর্নামেন্টে অংশগ্রহণ করেন এবং ডাব্লিউডাব্লিউএফ চ্যাম্পিয়নশিপের শিরোপা অর্জনের দাবীদার ছিলেন। তিনি একাধিকবার ট্রিপল এইচ, কার্ট অ্যাঙ্গেল, ক্রিস জেরিকো, জেফ জারেটসহ শীর্ষস্থানীয় পুরুষ কুস্তিগিরদের বিরুদ্ধে একক জয়সহ "সর্বকালের সবচেয়ে প্রভাবশালী মহিলা প্রতিযোগী<nowiki>"</nowiki> হিসাবে ডাব্লিউডাব্লিউএফ ছাড়েন। ২০০১ সালে ডাব্লিউডাব্লিউএফ ছাড়ার পরে, ২০০২ সালে তিনি নিউ জাপান প্রো রেসলিং (এনজেপিডাব্লিউ) এবং ২০১১ সালে টোটাল ননস্টপ অ্যাকশন রেসলিং (টিএনএ) এর সাথে যুক্ত ছিলেন।
কুস্তির বাইরে, তিনি দু'বার প্লেবয় ম্যাগাজিনের প্রচ্ছদে উপস্থিতির পাশাপাশি অসংখ্য টেলিভিশন অনুষ্ঠান এবং চলচ্চিত্রে কাজ করেছেন। সেই সময়ে তিনি যৌন প্রতীক হিসাবে বিবেচিত হতেন। ২০০৫ সালে, তিনি ভিএইচ ১-এর '"দ্য ইনটরিয়াল লাইফের"' একজন কাস্ট সদস্য ছিলেন, যার ফলে নেটওয়ার্কের '"দ্য সারেয়াল লাইফ: ফেম গেমস" 'এবং ২০০৮ সালে '"ডঃ ড্রয়ের সাথে সেলিব্রিটি রিহ্যাব" 'সহ বেশ কয়েকটি সেলিব্রিটি রিয়েলিটি শোতে উপস্থিত হয়েছিল। এছাড়া তিনি প্রাপ্তবয়স্ক চলচ্চিত্রেও অভিনয় করেছেন। তার সহকর্মী কুস্তিগির শান ওয়াল্টম্যানের সাথে সম্পর্কের জন্যও তিনি বিশেষ খ্যাতি পেয়েছিলেন, যার সাথে তিনি ২০০৪ সালে "'১ নাইট ইন চায়না"' শিরোনামে বাণিজ্যিকভাবে প্রকাশিত একটি পর্নোগ্রাফিক ভিডিও তৈরি করেছিলেন, যেটি ২০০৬ সালের সেরা বিক্রির খেতাব অর্জনের জন্য এভিএন পুরস্কার লাভ করে।
লরারের জন্ম ১৯৬৯ সালের ২৭ ডিসেম্বর নিউ ইয়র্কের রচেস্টারে। তাঁর দুটি বড় ভাইবোন ছিল: ক্যাথি এবং সনি। চার বছর বয়সে তার বাবা-মা বিচ্ছেদ হয়। পরবর্তীতে, লরারের তিন জন আলাদা সৎ বাবা এবং একজন সৎ মা ছিলেন। লরারের মতে, তার প্রথম সৎ বাবা এক পর্যায়ে আত্মহত্যার হুমকি দিয়েছিলেন। তার জৈবিক বাবা একবার দুর্ঘটনাক্রমে তার মায়ের উরুতে ছুরি দিয়ে আঘাত করেছিলেন এবং তার মদ্যপানের সমস্যাও ছিল।
ছোটবেলায় তিনি বেহালা এবং সেলো বাঁজাতে শিখেছিলেন। তার ভাষ্যমতে, সপ্তম শ্রেণিতে পড়ার সময় তাঁর স্কুলে কর্মরত অনেক বয়স্ক শিক্ষক তাকে যৌন চুম্বন করেছিলেন। ছোটবেলায় তার মা তার জৈবিক বাবার সাথে থাকার পরিবর্তে তাকে মাদক পুনর্বাসন কেন্দ্রে ভর্তির জন্য বাধ্য করার চেষ্টা করেছিল। এজন্য সে ষোল বছর বয়সে বাড়ি ছেড়ে চলে যান। একই বছর তিনি শরীর গঠন নিয়ে কাজ শুরু করেছিলেন। তিনি স্পেনে তার উচ্চ বিদ্যালয়ের পড়াশোনা শেষ করেন।
১৯৯২ সালে তিনি টাম্পা বিশ্ববিদ্যালয় থেকে স্প্যানিশ সাহিত্যে স্নাতক ডিগ্রি অর্জন করেন। কলেজ জীবনে তিনি ফ্রেঞ্চ এবং জার্মান ভাষাও শিখতেন ফলে তিনি উভয় ভাষায় কথোপকথন করতে পারতেন। তার আত্মজীবনীতে উল্লেখ আছে যে, কলেজ জীবনে একটা পার্টিতে মাতাল হয়ে দুজন পুরুষ তাকে ধর্ষণ করেছিল। তিনি রিজার্ভ অফিসার্স ট্রেনিং কর্পস-এর সদস্যও ছিলেন। তিনি ফেডারেল ব্যুরো অফ ইনভেস্টিগেশনের পক্ষে কাজ করতে বিদেশী ভাষার দক্ষতা ব্যবহার করতে চেয়েছিলেন। পরবর্তীকালে, তিনি পিস কর্পসে যোগদান করেন এবং গুয়াতেমালায় নিযুক্ত হন।
বিদেশ থেকে ফিরে আসার পরে, লরার বেশ কয়েকটি চাকরি নিয়েছিলেন যেমনঃ একটি স্ট্রিপ ক্লাবে ককটেল পরিবেশিকা, একটি ব্যান্ডের গায়িকা এবং চ্যাট লাইনের কর্মী। এছাড়া তিনি বেলি নৃত্যশিল্পী হিসাবেও কাজ করেছিলেন।
কলেজে জীবন শেষে সে নিয়মিত ফিটনেস প্রতিযোগিতায় অংশ নেয়া শুরু করেন। ১৯৯৬ সালে, তিনি ফিটনেস আমেরিকা প্রতিযোগিতার নিউ ইয়র্ক সিটি বাছাই পর্বে অংশ নিয়েছিলেন। অন্যান্য মহিলাদের তুলনায় তার বিশাল আকারের শারীরিক গঠনের কারণে তিনি চূড়ান্ত পর্যায় পর্যন্ত পৌঁছান।
লরার ম্যাসাচুসেটস-এর ম্যালডেনে ওয়ালাদেক ""কিলার কোওলস্কির"" পেশাদার রেসলিং স্কুলে প্রশিক্ষণ নিয়েছিলেন। কুস্তিগির হিসেবে তার প্রথম ম্যাচটি ছিল ১৯৯৫ সালে একজন পুরুষ কুস্তিগিরের বিরুদ্ধে যিনি পোশাক পরে মহিলা সেজেছিলেন।
১৯৯৬ সালে একটি পেশাদারি কুস্তি শোয়ের পরে ওয়ার্ল্ড রেসলিং ফেডারেশনের কুস্তিগির পল "ট্রিপল এইচ" লেভেস্ক এবং শন মাইকেলসের সাথে তার সাক্ষাত হয়। তারা লরার বিভিন্ন ম্যাচের ভিডিও দেখে তাকে দেহরক্ষী হিসাবে ডাব্লিউডাব্লিউএফ-এ আনার সিদ্ধান্ত নেয়। কিন্তু ডাব্লিউডাব্লিউএফ-এর মালিক ভিন্স ম্যাকম্যান প্রথমে চাননি যে লরার তার সংস্থায় যোগ দিক, কারন তিনি বিশ্বাস করেননি যে কোন মহিলা একজন পুরুষকে মারধর করবে আর এটা দর্শকদের কাছে বিশ্বাসযোগ্য হবে। যখন লরার ডাব্লিউডাব্লিউএফের সিদ্ধান্তের অপেক্ষার ছিলেন ঠিক তখন বিশ্ব চ্যাম্পিয়নশিপ রেসলিং (ডাব্লিউসিডাব্লিউ) তাকে তাদের প্রতিষ্ঠানে যোগদান করার আমন্ত্রণ জানায়। ডাব্লিউসিডাব্লিউ লরারকে তাদের 'নিউ ওয়ার্ল্ড অর্ডার' দলের প্রথম এবং একমাত্র মহিলা সদস্য হিসেবে নিতে চেয়েছিল। লরার প্রথমে ডাব্লিউসিডাব্লিউ-এর প্রস্তাবটি গ্রহণ করেছিলেন, তবে পরবর্তীতে যখন শেন ম্যাকম্যান তাকে জানিয়েছিলেন যে, ডাব্লিউডাব্লিউএফ তাকে সুযোগ দিতে চায় তখন তিনি ডাব্লিউসিডাব্লিউ-এর প্রস্তাব ফিরিয়ে দেন।
১৯৯৭ সালের ১৬ ফেব্রুয়ারী ডাব্লিউডাব্লিউএফ-এ লরার অভিষেক হয়। শন মাইকেলস এবং ট্রিপল এইচ প্রতিষ্ঠিত ডি-জেনারেশন এক্স-এর প্রচারে তাঁর মূল ভূমিকা ছিল ল্যাকোনিক এনফোর্সর বা দেহরক্ষী হিসাবে কাজ করা। লরার প্রায়শই প্রতিপক্ষকে শারীরিকভাবে হস্তক্ষেপ এবং চিট করে তার দলকে জিততে সহায়তা করতো। পরবর্তীতে, তার পেশাগত রিং নাম '"চায়না'" দেয়া হয়। তবে, ডাব্লিউডাব্লিউএফ ছেড়ে যাওয়ার পরে ট্রেডমার্কের কারণে সে তার '"চায়না"' নামটি ব্যবহার করতে পারেননি। এজন্য তিনি 'চায়না পুতুল' নামটি ব্যবহার করতে শুরু করেছিলেন। পরবর্তীতে, ২০০৭ সালের নভেম্বর মাসে লরার আইনগতভাবে তার নাম পরিবর্তন করে 'চায়না' রাখেন।
১৯৯৯ সালের আগস্টে দ্য রক চায়নাকে অপমান করার জন্য হেনরিকে চুমু দেওয়ার নির্দেশ দিয়েছিল, এজন্য তিনি এই সময় দ্য রকের বিরুদ্ধে লড়াই শুরু করেছিলেন। হেনরি তাকে রোমান্টিকভাবেই অনুসরণ করত এবং শেষ পর্যন্ত চায়নাকে তার সাথে ডেট করার প্রস্তাব দেয়। হেনরি তাকে যৌন হেনস্থার হুমকিও দেয় যদি সে তার সাথে ডেট করতে রাজী না হয়। পরবর্তীতে, চায়না হেনরির প্রস্তাব গ্রহণ করে এবং অন-স্ক্রিনে তার বান্ধবী এবং মিত্র হয়ে ওঠে। ১৯৯৯ সালের জানুয়ারিতে চায়না দাবি করেছিলেন যে হেনরিকে হেয় করার জন্যই সে এটা করেছিলেন।
হেনরির সাথে কাহিনিসূত্র সমাপ্তির এক সপ্তাহ পরে, রয়্যাল রাম্বলে ৩০তম প্রবেশিকা এবং রয়াল রাম্বল ম্যাচে প্রবেশকারী প্রথম মহিলা হওয়ার গৌরব অর্জন করেন। রয়্যাল রাম্বেলের পরের দিন, তিনি ট্রিপল এইচের সাথে বিশ্বাসঘাতকতা করেন এবং প্রতিপক্ষ ভিন্স ম্যাকম্যান এবং কেইনের সাথে মিত্রতা করেন।
১৯৯৯ সালের জুনে প্রথম মহিলা হিসেবে তিনি কিং অফ দ্য রিং টুর্নামেন্টে খেলার যোগ্যতা অর্জন করেন। তিনি ডাব্লিউডাব্লিউই চ্যাম্পিয়নশিপেরও প্রথম মহিলা প্রতিযোগী ছিলেন। পরের বছর, জেফ জারেটের সাথে তাঁর দীর্ঘ বিরোধের কারণে তিনি ভক্তের খুব প্রিয় হয়ে ওঠেন। তিনি ১৯৯৯ সালের ৪ অক্টোবর ব্রিটিশ পুরুষ কুস্তিগির বুলডগকে একটি ম্যাচে চ্যালেঞ্জ জানিয়েছিলেন এবং ওই ম্যাচে তিনি তাকে পরাজিত করেছিলেন। ডাব্লিউডাব্লিউই আন্তঃমহাদেশীয় চ্যাম্পিয়নশিপের আনফরগিভেন পে-পার-ভিউতে তিনি জেফ জেরেটের বিপক্ষে হেরে যান। তিনি ডাব্লিউডাব্লিউএফ-এ তার সর্বশেষ ম্যাচে জেরেটকে পরাজিত করে নো মার্সি শিরোপা জিতে এবং একমাত্র মহিলা হিসেবে আন্তঃমহাদেশীয় চ্যাম্পিয়নশি অর্জনকারীর খেতাব পান।
আন্তঃমহাদেশীয় খেতাব হারানোর পরে, তিনি অন স্ক্রিনে এডি গেরেরোর বান্ধবী হয়ে ওঠেন। গেরেরো এবং চায়না, মূলত খলনায়ক হিসেবে, ২০০০ সালের গ্রীষ্মে ভক্তদের পছন্দ হয়ে ওঠেন। এই দুইজন সামারস্লামে আন্তঃমহাদেশীয় চ্যাম্পিয়নশিপের একটি ম্যাচে ইন্টারজেঞ্জার ট্যাগ দলের ম্যাচে ভাল ভেনিস এবং ট্রিশ স্ট্র্যাটাসের মুখোমুখি হয়েছিল। ওই ম্যাচে চায়না জিতেছিলেন, তবে দু'সপ্তাহ পরে কার্ট এঙ্গেলের সাথে ট্রিপল থ্রেট ম্যাচে গেরেরোর কাছে বেল্টটি হারিয়েছিলেন।
কুস্তির পাশাপাশি তিনি প্লেবয় ম্যাগাজিনের নভেম্বর ২০০০-এর সংখ্যার জন্য মডেল হিসেবে নগ্ন পোজ দিয়েছেন। তার প্লেবয় মডেলিংয়ের কাজটিও ডাব্লিউডাব্লিউইয়ের গল্পের কাহিনী নিয়ে করা হয়েছিল, যাতে এটি রাইট টু সেন্সরের (একটি নৈতিক রক্ষণশীল কুস্তিগিরদের দল) আকর্ষক হিসেবে কাজ করেছিল। এর খুব অল্প সময়ের মধ্যেই লরার মহিলা চ্যাম্পিয়নশিপকে কেন্দ্র করে রাইট টু সেন্সরের সদস্য আইভরির সাথে লড়াই শুরু করেছিলেন। এক ম্যাচে সে মারাক্তকভাবে আহত হয় এবং ম্যাচ থেকে ছিটকে পরে। ইনজুরি থেকে ফিরে এসে তিনি রেসলম্যানিয়া এক্স-সেভেনের একটি স্কোয়াশ ম্যাচে আইভরিকে পরাজিত করে মহিলা চ্যাম্পিয়নশিপ জিতে নেয়। ২০০১ সালের জাজমেন্ট ডে ম্যাচে তিনি লিটার বিরুদ্ধে জিতে শিরোপা ধরে রাখেন। তিনি ম্যাচটি জিতলেও, শীঘ্রই তিনি মহিলা চ্যাম্পিয়নশিপ শিরোপা ত্যাগ করেছিলেন, কারণ এটি ছিল লরারের ডাব্লিউডাব্লিউএফ-এর শেষ ম্যাচ। ২০০১ সালের ৩০শে নভেম্বর তিনি ডাব্লিউডাব্লিউএফ ছেড়ে চলে যান।
২০০২ সালে তিনি নিউ জাপান প্রো রেসলিংয়ে (এনজেপিডাব্লু) যোগদান করেন এবং নিউ জাপান ত্রিশতম বার্ষিকীর শোতে স্টেইনার ব্রাদার্স, হিরোশি তানাহাশি এবং কেনসুক সাসাকির মধ্যে লড়াইয়ের রেফারি হিসেবে প্রথম উপস্থিত হন। ২০০২ সালের সেপ্টেম্বর এবং অক্টোবরে প্রচারের জন্য বেশ কয়েকটি ম্যাচে তিনি কুস্তি করেছিলেন। ২০০২ সালের ১৪ অক্টোবর মাসাহিরো চোনোর কাছে হেরে যাওয়ার পরে ২৬ অক্টোবর তার শেষ ম্যাচটি খেলেন এবং নিউ জাপান প্রো রেসলিং অধ্যায়ের সমাপ্তি টানেন।
২০১১ সালের মে মাসে ইমপ্যাক্ট রেসলিং-এর ১২ই মে সংস্করণের স্পাইক টিভি নেটওয়ার্ক পরামর্শক মাইক ফোলির মাধ্যমে টিএনএ-তে তার অভিষেক ঘটে। মাইক তাকে কার্ট এঙ্গেলের ব্যবসায়ি সহযোগী হিসাবে পরিচয় করিয়েছিলেন এবং স্যাক্রিফাইস দলের সদস্য হিসেবে ট্যাগ করেছিলেন, যেখানে তারা জেফ জেরেট এবং ক্যারেন জারেটের মুখোমুখি হয়। টেপিংয়ের সময় তিনি কুস্তি্তে অংশ নিয়েছিলেন। স্যাক্রিফাইসে ২০১১-এর চূড়ান্ত ম্যাচটির পরেই তিনি টিএনএ ত্যাগ করেছিলেন।
২০০৪ সালে '১ নাইট ইন চায়না' ভিডিওতে কাজ করারা মাধ্যমে তিনি পর্নোগ্রাফিক চলচ্চিত্রে পা রাখেন। লরার এবং শান ওয়াল্টম্যান হোমমেড ভিডিও বিতরণের জন্য রেড লাইট ডিষ্ট্রিক্ট ভিডিও নামের একটি প্রতিষ্ঠানের সাথে যোগাযোগ করে এবং ওই ভিডিওটি ২০০৪ সালেই প্রকাশিত হয়েছিল। লরার তার দ্বিতীয় পর্নোগ্রাফিক চলচ্চিত্রে উপস্থিত হয়েছিল ২০০৯ সালে "অ্যানাদার নাইট ইন চায়না" শিরোনামে। ২০১১ সালে তিনি ভিভিড ভিডিওর 'ব্যাকডোর টু চাইনা' শিরোনামের প্রথম পেশাদার পর্নোগ্রাফিক চলচ্চিত্রে অভিনয় করেন। ২০১২ সালের মে মাসে প্রকাশিত ভিভিডের 'প্যারডি অব দ্য অ্যাভেঞ্জারস'-এ অভিনয় করে তিনি পর্নোগ্রাফিক চলচ্চিত্র শিল্পে তারকা খ্যাতি পায়। 'অ্যাভেঞ্জার্স এক্সএক্সএক্স: পর্ন প্যারোডি' শিরোনামে ২০১৩ সালে প্রকাশিত চলচ্চিত্রে তিনি শি-হাল্ক চরিত্রে অভিনয় করে।
চায়না প্লেবয় ম্যাগাজিনের ২০০০ সালের নভেম্বর সংখ্যায় প্রথম বারের মত নগ্ন মডেল হিসেবে কাজ করে। ডাব্লিউডাব্লিউএফ থেকে বিদায়ের পরে ২০০২ সালে তিনি দ্বিতীয় বারের মত প্লেবয় ম্যাগাজিনের নগ্ন মডেল হিসেবে উপস্থিত হয়েছিল। তিনি "'জোয়ানি লরার ন্যুড: রেসলিং সুপারস্টার টু ওয়ারিয়র প্রিন্সেস" 'নামে একটি প্লেবয় প্রাপ্তবয়স্ক ডকুমেন্টারিতে অভিনয় করেছিলেন, যেখানে তার কুস্তি জীবনের ঘটনা চিত্রায়িত হয়েছিল।
২০০১ সালে, লরার 'ইফ দে অনলি নিউ' শিরোনামে তার আত্মজীবনী প্রকাশ করে। বইটি "নিউ ইয়র্ক টাইমস" '-এর সর্বাধিক বিক্রির তালিকায় স্থান পায়।
১৯৯৬ সাল থেকে ২০০১ সাল পর্যন্ত তিনি তার সহকর্মী কুস্তিগির পল "ট্রিপল এইচ" লেভেস্কের সাথে ডেট করেন। তারা প্রথমে তাদের সম্পর্কের বিষয়ে কাউকে কিছু জানায়নি কারন তিনি ভেবেছিলেন যে এটা তার পেশাজীবনের পথে বাঁধা হয়ে দাড়াবে। তারা দুজনে লিভ টুগেদার বা একই ছাঁদের নিচে থাকতেন। কিন্তু লেভেস্ক লরারের সাথে থাকা অবস্থায় স্টেফানি ম্যাকমাহনের সাথে সম্পর্কে জড়িয়ে পরে ফলে তাদের সম্পর্কে ফাটল ধরে। যদিও, লরারের মৃত্যুর পরে তার বোন ক্যাথি হ্যামিল্টন জানান লরারের মাদকআসক্তি এবং মানসিক সমস্যার কারণে লেভেস্কের সাথে তাদের বিচ্ছেদে ভূমিকা রেখেছিল। ২০০৩ সালে শুরুর দিকে সহকর্মী কুস্তিগির শন ওয়াল্টম্যানের সাথে তার সম্পর্ক তৈরি হয়। তারা ২০০৩ সালের কিছু সময়ের জন্য সম্পর্কের মধ্যে ছিলেন। তারপরে তাদের বিচ্ছেদ হয় যদিও পরবর্তীতে আবার তারা সম্পর্কে জড়ান। ২০০৫ সালের জানুয়ারি মাসে ওয়ালটম্যানকে মারধরের অভিযোগে তাকে গ্রেপ্তার করা হয়েছিল।
২০১৬ সালের ২০ এপ্রিল ক্যালিফোর্নিয়ার রেডনডো বিচে নিজ বাড়িতে লরারকে মৃত অবস্থায় পাওয়া যায়। তার বয়স হয়েছিল ৪৬ বছর। তার ব্যবস্থাপক অ্যান্টনি আনজালদো জানান যে, লরার বেশকিছু দিন ধরে সামাজিক যোগাযোগ মাধ্যমে কোন হালনাগাদ বা কোনরূপ সাড়া দিচ্ছিলেন না এবং পরে তার অ্যাপার্টমেন্টে তার মৃতদেহ পাওয়া যায়। প্রাথমিকভাবে পুলিশ রিপোর্টে বলা হয়েছিল যে, সম্ভবত দুর্ঘটনাজনক ওষুধের মাত্রাতিরিক্ত প্রয়োগে বা প্রাকৃতিক কারণে তার মৃত্যু হয়।
পরবর্তীতে, ২০১৬ সালের ডিসেম্বর মাসে তার ময়নাতদন্তের একটি প্রতিবেদন প্রকাশিত হয়েছিল। ময়নাতদন্তের প্রতিবেদনে বলা হয়, মাত্রাতিরিক্ত মদ্যপান, উদ্বেগ কমানোর ওষুধ ডায়াজপাম ও ব্যথানাশক ওক্সিকোডোন এবং অক্সিমোরফোন সেবন এবং সেইসাথে ঘুমের ওষুধ গ্রহনের ফলে মৃত্যু হয় লরার।
২০১৭ সালের ২০ এপ্রিল "'রেসলিং উইথ চায়না"' নামে একটি বিশেষ প্রামাণ্য চিত্র প্রকাশিত হয়েছিল যেখানে তার জীবনের প্রথম থেকে শেষ দিনের প্রায় সকল ঘটনা চিত্রায়িত হয়েছে।